
DÁM ÖNKORMÁNYZATI TÁRSULÁS
KÖZBESZERZÉSI SZABÁLYZAT

 A DÁM Önkormányzati Társulás Társulási Tanácsa a közbeszerzésekről szóló 2015. évi CXLIII. törvény (továbbiakban Kbt.) 27. § (1) bekezdésében, valamint az elektronikus közbeszerzés részletes szabályairól szóló 424/2017. (XII. 19.) Korm. rendeletben (a továbbiakban: EKR rendelet) meghatározott kötelezettségének eleget téve az alábbi közbeszerzési szabályzatot alkotja:
I.
A szabályzat hatálya, célja
általános rendelkezések

1. Az ajánlatkérő a Kbt. 5.§ (1) bekezdés c) pontjának cf) alpontja alapján a Kbt. személyi hatálya alá tartozó ajánlatkérő.  A szabályzat hatálya kiterjed a DÁM Önkormányzati Társulásra (továbbiakban: Társulás) mint ajánlatkérőre (a továbbiakban: ajánlatkérő).
2. A szabályzat célja a Társulás kiadásainak ésszerűsítése, a közpénzek felhasználásának átláthatósága, ellenőrizhetősége, valamint a beszerzések során a verseny tisztaságának biztosítása érdekében – a Társulás közbeszerzései tekintetében egységes eljárás kialakítására és folytatására van szükség.

3. A szabályzat hatály kiterjed a Kbt. hatálya alá tartozó, a Társulás, vagy költségvetési szervei költségvetéséből megvalósuló árubeszerzésre, építési beruházásra, szolgáltatás megrendelésre, és építési vagy szolgáltatási koncesszióra vonatkozó eljárásra, ha annak a közbeszerzési értéke eléri a Kbt.-ben rögzített értékhatárokat. Ezeken felül a szabályzat hatálya kiterjed a fentiek körébe nem tartozó azon beszerzésekre, melyekre az ajánlatkérő a közbeszerzés szabályait önkéntesen alkalmazza. A Szabályzat hatálya nem terjed ki a központosított közbeszerzésekre, ehhez az ajánlatkérő nem csatlakozik.

4. Minden közbeszerzési eljárásban biztosítani kell a következő alapelvek érvényesülését: a verseny tisztaságát, az átláthatóságot, a nyilvánosságot, az esélyegyenlőséget és az egyenlő bánásmódot. A jóhiszeműség és a tisztesség követelményeinek megfelelően kell eljárni, a joggal való visszaélés tilos. A közpénzek felhasználásakor a hatékony és felelős gazdálkodás elvét szem előtt tartva kell eljárni. Az Európai Unióban letelepedett gazdasági szereplők és a közösségi származású áruk számára a közbeszerzési eljárásban nemzeti elbánást kell nyújtani. A közbeszerzési eljárásokban az eljáró személyek a jelen szabályzatban rögzített feladatok ellátásáért tartoznak felelősséggel.

II.
A közbeszerzési érték és az értékhatárok meghatározására vonatkozó szabályok
1. A közbeszerzés értékének meghatározása és értelmezése:

A közbeszerzés értékén a közbeszerzés megkezdésekor annak tárgyáért az adott piacon általában kért vagy kínált - általános forgalmi adó nélkül számított, a Kbt. 17-20. §-ban foglaltakra tekintettel megállapított- teljes ellenszolgáltatást kell érteni (a továbbiakban: becsült érték). Opcionális részt tartalmazó ajánlatkérés esetén a teljes ellenszolgáltatásba az opcionális rész értékét is bele kell érteni. A Kbt. 16. § (2) bekezdése alapján a közbeszerzés becsült értékébe be kell számítani az ajánlatkérő által a részvételre jelentkezők, az ajánlattevők, az ajánlattevők részére fizetendő díjat és kifizetést (jutalékot is), amennyiben az ajánlatkérő teljesít ilyen jellegű kifizetést a részvételre jelentkezők, az ajánlattevők részére.
2. A közbeszerzés megkezdésén a közbeszerzési vagy koncessziós beszerzési eljárást megindító vagy meghirdető hirdetmény feladásának időpontját, a hirdetmény nélkül induló eljárás esetében pedig az eljárást megindító felhívás vagy a tárgyalási meghívó megküldésének, ennek hiányában a tárgyalás megkezdésének időpontját kell érteni. 
3. Az adott évre vonatkozó közbeszerzési értékhatárokat Magyarország adott éves központi költségvetéséről szóló törvény, illetve az Európai Unió vonatkozó jogszabályai tartalmazzák.
4. Ha a költségvetési szerv több különálló működési vagy szervezeti egységből áll, a közbeszerzés – a Kbt. 19. § (3) bekezdésében foglaltak figyelembevételével megállapított - becsült értékének meghatározása során valamennyi működési egység beszerzési igényét együttesen kell figyelembe venni, kivéve, ha egy különálló működési egység saját gazdasági szervezettel és működési költségvetése felett önálló rendelkezési joggal bír. Ez utóbbi esetben a közbeszerzés becsült értékét az érintett különálló működési egység szintjén is meg lehet határozni.
5. Tilos a közbeszerzést oly módon részekre bontani, amely a Kbt. vagy a Kbt. szerinti uniós értékhatárt elérő vagy meghaladó becsült értékű beszerzésekre vonatkozó szabályai alkalmazásának megkerülésére vezet. 

III.
A közbeszerzési terv és egyéb statisztikai jelentések elkészítése
1. Az éves költségvetés figyelembevételével az intézmények elkészítik az éves közbeszerzési tervet, melyet március 15. napjáig megküldenek a Társulás Elnökének.

2. A Társulás Elnöke a III/1. pont szerinti tervek alapján március 31. napjáig elkészítteti a Társulás éves összesített közbeszerzési tervét, amely tartalmazza a tervezett közbeszerzések becsült értékét, forrását, határidejét, felelős megjelölését, illetve azt, hogy a lefolytatáshoz külső szakértő, közbeszerzési szolgáltató igénybevételét tervezik-e. 

3. Az éves összesített közbeszerzési tervet – a Pénzügyi és ellenőrzési Bizottság véleményének kikérése után – a Társulási Tanács hagyja jóvá.

4. A közbeszerzési tervben rögzíteni kell:

· a tervezett közbeszerzések tárgyát,
· a tervezett közbeszerzések mennyiségét,

· a tervezett közbeszerzésekre irányadó eljárási rendet,

· a tervezett eljárás fajtáját,

· az eljárás megindításának tervezett időpontját,

· a szerződés teljesítésének várható időpontját.

5. A közbeszerzési eljárás előkészítésével, lefolytatásával kapcsolatban keletkezett összes iratot a közbeszerzési eljárás lezárulásától, a szerződés teljesítésével kapcsolatos összes iratot a szerződés teljesítésétől számított legalább öt évig meg kell őrizni. Ha a közbeszerzéssel kapcsolatban jogorvoslati eljárás indult, az iratokat a Közbeszerzési Döntőbizottság határozatának megtámadására nyitva álló határidő elteltéig, közigazgatási per esetén a közigazgatási per jogerős befejezéséig, de legalább öt évig kell megőrizni. A Társulás az EKR-ben szereplő adatokat legalább ezen időtartam alatt – amennyiben jogszabály hosszabb iratmegőrzési időt ír elő, az előírt hosszabb időtartam alatt – megőrzi. A közbeszerzési tervet, valamint annak módosítását az elfogadást követően haladéktalanul az elektronikus közbeszerzési rendszerben (továbbiakban: EKR). A közbeszerzési terv megőrzéséért és közzétételéért az Elnök felelős.
6. A Kbt. 42. § (3) bekezdése alapján a közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. A közbeszerzési tervben nem szereplő közbeszerzésekre vagy a tervben foglaltakhoz képest módosított közbeszerzésekre vonatkozó eljárást is le lehet folytatni, ha az előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is. A közbeszerzési terv módosításáért, aktualizálásáért az Elnök a felelős.

IV.
Eljáró személyek, bizottságok
1. A közbeszerzési eljárás megindításáról, továbbá a beérkezett ajánlatok érvénytelenné/érvényessé nyilvánításáról, valamint az eljárás lezárásáról, továbbá a már kiküldött összegezés módosításáról, visszavonásáról, illetve a megkötött szerződés módosításáról:

a) uniós értékhatárt elérő, vagy meghaladó értékű árubeszerzéssel vagy szolgáltatás-megrendeléssel, továbbá a nettó 300 millió Ft értéket elérő, vagy meghaladó értékű építési beruházással kapcsolatos közbeszerzési eljárás esetében a Társulási Tanács dönt.

b) az uniós értékhatárt el nem érő értékű árubeszerzéssel vagy szolgáltatás-megrendeléssel, vagy a nettó 300 millió Ft-ot el nem érő értékű építési beruházással kapcsolatos közbeszerzések esetében – a Társulás Elnöke dönt átruházott hatáskörben. Amennyiben a lebonyolító, a bíráló bizottság vagy a Társulás Elnökének véleménye eltérő, úgy a Társulás Elnöke a döntés meghozatalát a Társulási Tanácsra bízza.
Minden egyéb ajánlatkérői döntés meghozatalára mind az uniós értékhatárt el nem érő, illetve elérő és azt meghaladó értékű közbeszerzések esetében a Társulás Elnöke jogosult átruházott hatáskörben a Bíráló Bizottság 2. pontban rögzítettek szerinti bevonása mellett.

2. A közbeszerzési eljárás előkészítésébe és lebonyolításába - a Kbt. szerinti összeférhetetlenség esetét kivéve - be kell vonni a Bíráló Bizottságot az alábbiak szerint: A Bíráló Bizottság

a) jóváhagyja az ajánlattételi / ajánlati felhívást és a közbeszerzési dokumentumokat
b) részt vesz a beérkezett ajánlatok bírálatában a Kbt-ben rögzítettek szerint

c) A beérkezett ajánlatok értékelése során a döntéshozó részére írásbeli szakvéleményt és döntési javaslatot készít.

A bíráló bizottság tagjai, valamint az elnök együttesen döntik el „meghívásos eljárásnál” a meghívottak körét azzal, ha szavazategyenlőség alakul ki, a Társulási Tanács dönt. 

3. Külső tanácsadó, szakértő személy vagy szervezet bevonásakor a közbeszerzési eljárás előkészítésével és lebonyolításával kapcsolatos egyes feladatokat a tanácsadó, szakértő személy vagy szervezet (járulékos közbeszerzési szolgáltatást nyújtó közbeszerzési szolgáltató) veheti át a szerződésben meghatározottak szerint. Külső közbeszerzési tanácsadó bevonására a következő esetekben kerülhet sor:
a) ha a Kbt. vagy más jogszabály, illetve támogatási szerződés, pályázati felhívás / útmutató kötelezővé, vagy lehetővé teszi,

b) a részben vagy egészben európai uniós forrásból megvalósuló, valamint árubeszerzés és szolgáltatás megrendelése esetén az uniós értékhatárt meghaladó, építési beruházás esetén a hétszázmillió forintot meghaladó értékű közbeszerzési eljárásba.

c) ha a bírálóbizottság tagjai vagy az eljárásba bevontak nem rendelkeznek az adott közbeszerzési eljárás lebonyolításához, előkészítéséhez – a Kbt. 22. § (3) bekezdésében foglaltaknak - megfelelő szakértelemmel, így különösen a közbeszerzés tárgya szerinti vagy közbeszerzési szakértelemmel,

d) ha az eljárás előkészítése, a dokumentáció elkészítése, az eljárás lebonyolítása – speciális szaktudás szükségessége miatt - a feladat jellegéből adódóan csak külső szakértő, tanácsadó bevonásával biztosítható,

e) ha a közbeszerzési eljárással kapcsolatos jogorvoslat benyújtása miatt indokolt.

4. A DÁM Önkormányzati Társulás legalább háromtagú bíráló bizottságot hoz létre a Kbt. által előírt bíráló bizottsági feladatok ellátására. A Bírálóbizottság tagjai az alábbi személyek közül kerülnek kiválasztásra:

· a Társulásban pénzügyi végzettséggel rendelkező személy, 
· a közbeszerzés tárgya szerinti szakmai szakértelemmel rendelkező személy a Társulás döntése alapján,
· a gesztor önkormányzat aljegyzője

· a közbeszerzési tanácsadó, amennyiben bevonására sor kerül.
Olyan beszerzések esetében, ahol a beszerzéssel érintett projekt keretében külső szakértők bevonására került sor, amennyiben kiválasztásukra már sor került, úgy a külső szakértőket lehet a Bírálóbizottságba bevonni azzal, hogy a Kbt. 27.§ (3) bekezdése szerinti szükséges szakértelem biztosított legyen. Építési beruházás esetén a közbeszerzés tárgya szerinti szakértelemnek az építési beruházás tárgyában az adott szakterületen szerzett szakirányú felsőfokú végzettség fogadható el. A Bírálóbizottság tagjait a Társulás Elnöke kéri fel a Bírálóbizottságban való részvételre.

5. A Bírálóbizottság szakértő tagjai ellátják a következő feladatokat:

· a közbeszerzési eljárás lefolytatásához szükséges költségvetési fedezet rendelkezésre állásának ellenőrzése,

· az összeférhetetlenségi nyilatkozatok előkészítése,

· szükség esetén egyéb külső tanácsadó, szakértő személy, szervezet eljárásba bevonásáról való intézkedés előkészítése,

· a Bírálóbizottság üléseinek megszervezése, a Bírálóbizottság üléseivel kapcsolatos adminisztrációs feladatok ellátása,

· az eljárás lezárásával kapcsolatos adminisztrációs feladatok ellátása, a szerződés aláírásra történő előkészítése

· a szerződés teljesítésével összefüggő Kbt. szerinti kötelezettségek teljesítése.

6. Az ajánlatkérő nevében eljáró és az eljárásba bevont személyekre és szervezetekre vonatkozó, a Kbt. 25. §-ában foglalt összeférhetetlenségi szabályok betartásáért, illetve az általuk tett írásbeli nyilatkozatok ellenőrzéséért a Társulás elnöke, mint az ajánlatkérő nevében eljáró személy tekintetében a gesztor önkormányzat aljegyzője felelős.

7. A bírálóbizottság akkor határozatképes, ha azon legalább három tag jelen van. A bírálóbizottság határozatait a jelenlévő tagok egyszerű szavazattöbbségével hozza, minden tagnak egy szavazata van. 

8. A bíráló bizottság tagjai eljárásba bevont személynek számítanak, így rájuk is vonatkozik az összeférhetetlenségi előírás és nyilatkozattételi kötelezettség.

9. Amennyiben a bíráló bizottság szükségesnek tartja, úgy az elbíráláshoz szakértő segítségét veheti igénybe.

10. A közbeszerzési szakértő (lebonyolító) az ajánlatokat a felhívásban meghatározott értékelési időtartamon belül - az érvényesség, a szükséges hiánypótlás szempontjából áttekinti és előzetes értékelést állít össze, amelyet  a bírálóbizottság elé terjeszt. Az előzetes értékelés tartalmi helyességéért közreműködő szakértő  a felelős. 

11. A Bírálóbizottság a közreműködő szakértő előzetes értékelése figyelembe vételével, a kizáró és alkalmassági feltételek megvizsgálása után az ajánlatkérő részére javaslatot készít az érvénytelenség miatti kizárásra. 

12. A Bírálóbizottság a közreműködő szakértő előzetes értékelése figyelembe vételével, az érvényesnek tartott részvételi jelentkezéseket/ajánlatokat a felhívásban megadott szempontok szerint értékeli. Ennek során felelős az objektív, a Kbt-ben meghatározott szempontok szerinti  értékelés biztosításáért. 

13. A bíráló bizottság - a lebonyolító által elvégzett és írásba foglalt értékelési javaslat alapján – elvégzi az ajánlatok elbírálását, melyet írásban rögzít. A bíráló bizottság javaslata alapján az ajánlatkérő nevében a döntést a IV.1. pont szerint a társulás elnöke, vagy a Társulási Tanács hozza meg. 

14. Az ajánlatkérő a bírálóbizottság üléséről/üléseiről, az ott elhangzottakról, így különösen a szakvélemény kialakítása szempontjából lényeges körülményekről, adatokról, információkról jegyzőkönyvet köteles készíteni, s a jegyzőkönyv EKR-ben történő rögzítésről gondoskodik
15. Az eljárást lezáró döntés meghozatala során, amennyiben azt a Társulási Tanács hozza meg, zárt ülést és név szerinti szavazást kell tartani.

16. A közbeszerzési tevékenység irányításáért a társulás Elnöke a felelős.

Feladata különösen:

· felügyeli a közbeszerzések teljes folyamatát, rendszeresen ellenőrzi a közbeszerzési eljárásban bevont dolgozók és egyéb személyek tevékenységét,

· jogkörében minden olyan intézkedést megtesz, illetve köteles megtenni, amely a közbeszerzések lefolytatásának jogszerűségét és erkölcsi tisztaságát biztosítja,

· rendelkezik a közbeszerzésekkel kapcsolatos feladatok beosztására, s azt a dolgozók munkaköri leírásában rögzíti, stb. 

· folyamatosan vizsgálja, hogy a közbeszerzések pénzügyi fedezete biztosított-e,

· rendszeresen ellenőrzi a teljesítések szerződésszerűségét, a szolgáltatás és ellenszolgáltatás, arányát és összhangját,

· gondoskodik a közbeszerzésekkel kapcsolatos adminisztrációs feladatok ellátásáról,

· azonnal tájékoztatja a szervezet vezetőjét, ha feladatkörébe tartozó munkájának végzése során szabálytalanságot vagy szervezetünk működési köre vonatkozásában célszerűtlenséget tapasztal és a jogkör gyakorlójánál intézkedés megtételét kezdeményezi, stb.,

· a jelen szabályzatban és a Kbt.-ben meghatározott egyéb feladatok végrehajtása. 
· jogosultsággal rendelkezik a Társulás, mint ajánlatkérő EKR-ben történő regisztrációjával, illetve az EKR ajánlatkérő nevében történő alkalmazásával, valamint EKR alkalmazásával kapcsolatos hozzáférési jogosultság - további személyeknek történő - adásával kapcsolatban.
17. A Társulás elnöke a 16. pont szerinti hatáskörét részben vagy egészben, esetenként vagy az általa meghatározott értékhatárt el nem érő beszerzések esetén az irányítása alatt álló munkaszervezet általa kijelölt megfelelő szakértelemmel rendelkező alkalmazottjára - kizárólag írásban – átruházhatja.

V.
Összeférhetetlenség
1. A Kbt. 25. § (1) bekezdése értelmében az ajánlatkérő köteles minden szükséges intézkedést megtenni annak érdekében, hogy megelőzze, feltárja és szükség esetén orvosolja az összeférhetetlenséget és a verseny tisztaságának sérelmét eredményező helyzeteket.

2. Az ajánlatkérő nevében eljáró és az ajánlatkérő által az eljárással vagy annak előkészítésével kapcsolatos tevékenységbe bevont személy írásban köteles nyilatkozni arról, hogy vele szemben fennáll-e bármely olyan körülmény, amely a Kbt. 25. § szerinti összeférhetetlenséget eredményezhet. (1. sz. melléklet) Ha e személy a közbeszerzési eljáráshoz kapcsolódó több folyamatban (eljárás előkészítése, ajánlatok és részvételi jelentkezések bírálata, a közbeszerzési eljárás eredményéről szóló döntés meghozatala) is részt vesz, az érintett személynek a nyilatkozatot valamennyi folyamathoz kapcsolódóan meg kell tennie. Ha az összeférhetetlenség vagy annak kockázata a nyilatkozat megtételét követően merül fel, az érintett személy köteles ezt haladéktalanul bejelenteni az ajánlatkérő részére.

3. Ha a 2. pont szerinti cselekmények vagy bármely más forrásból származó információ alapján felmerül az összeférhetetlenség kockázata, az ajánlatkérő köteles megvizsgálni az összeférhetetlenség fennállását. 

4. Összeférhetetlenség áll fenn akkor, ha az ajánlatkérő részéről az eljárással vagy annak előkészítésével kapcsolatos tevékenységbe bevont vagy az eljárás eredményét befolyásolni képes személy – ide értve a közbeszerzési szolgáltatót, valamint az általa foglalkoztatottakat is – közvetve vagy közvetlenül olyan pénzügyi, gazdasági vagy egyéb személyes érdekeltséggel rendelkezik, amely úgy tekinthető, hogy befolyásolja funkcióinak pártatlan és tárgyilagos gyakorlását.

5. A közbeszerzési eljárás előkészítésében vagy lefolytatásában az ajánlatkérő részéről nem vehet részt olyan személy, akinek a részvétele összeférhetetlenséget eredményezne. Összeférhetetlenség fennállása esetén az ajánlatkérő köteles megvizsgálni, hogy az összeférhetetlenség az adott közbeszerzési eljárás tekintetében hogyan érintette a verseny tisztasága és az egyenlő bánásmód elveinek érvényesülését, és köteles mindazon intézkedéseket megtenni, amelyek szükségesek az összeférhetetlenség megszüntetéséhez és az eljárás jogszerűségének helyreállításához. 

6. A Társulási Tanács elnöke és tagjai, az ajánlatkérő nevében eljáró vagy az eljárásba bevonni kívánt személyek az eljárás megindításakor írásban nyilatkoznak - az összeférhetetlenség kockázatának elkerülése érdekében -, hogy milyen gazdasági társaságban rendelkeznek érdekeltséggel. (2. sz. melléklet)
7. Az ajánlatkérő a Kbt. 25. § szerinti kötelezettségeinek teljesítéséhez kért nyilatkozatokban vagy egyéb dokumentumokban foglalt, egyes személyek összeférhetetlenségének vizsgálata szempontjából releváns, e személyek vagy hozzátartozóik pénzügyi, gazdasági és személyi viszonyaira vonatkozó adatok kezelésére a 46. § (2) bekezdése szerinti iratmegőrzési kötelezettség lejártáig jogosult.
VI.
A közbeszerzési eljárás előkészítése, lebonyolítása
1. A közbeszerzési eljárások megindítása előtt, gondoskodni kell a Kbt. által előírt feladatok elvégzéséről, illetőleg meg kell bízni olyan szakértőt, vagy szakértő céget, aki ezeket ellátja.

2. A közbeszerzési eljárás előkészítése alatt értendő: az adott eljárás megkezdéséhez szükséges cselekmények elvégzése, így különösen az adott közbeszerzéssel kapcsolatos helyzet-, illetőleg piacfelmérés, a közbeszerzés becsült értékének meghatározása, az összefoglaló tájékoztatás, az eljárás megindító hirdetmény, felhívás, közbeszerzési dokumentumok elkészíttetése, megjelentetése, módosítása, visszavonása, összeférhetetlenség vizsgálata, a közbeszerzése eljárás megválasztása, és az azt megindító hirdetmény, felhívás és a dokumentáció előkészítése. Lebonyolítással kapcsolatos feladatok: ajánlattevők kérdéseinek megválaszolása, ajánlatok felbontása, ennek dokumentálása, ajánlatok tartalmi és formai megfelelőségének vizsgálata, szükség szerint intézkedések megtétele, ajánlatok értékelése, ezek dokumentálása, a közbeszerzési eljárás alapján kötendő szerződések, módosítások előkészítése, megkötése, jogorvoslati eljárás esetén a szükséges dokumentumok elkészítése, békéltetői eljárásban való részvétel, békéltető kijelölése. Az eljárás eredményéről szóló tájékoztató (hirdetmény) elkészítése, vagy a közbeszerzési szolgáltató általi elkészíttetéséről és EKR-en keresztül történő közzétételre való feladásáról. A közbeszerzési eljárás alapján megkötött szerződések és a szerződések teljesítésére vonatkozó Kbt.-ben meghatározott adatoknak a Társulás honlapján, illetve EKR-ben történő közzététele.
3. Az eljárásban való részvétel ajánlati biztosíték adásához kötése és az ajánlati biztosíték mértékének meghatározása a Társulás elnökének joga és feladata. Ha az ajánlattételi eljárásban való részvétel ajánlati biztosíték adásához lett kötve és annak visszafizetésére kerül sor, a visszafizetés teljesítéséről szintén a Társulás elnöke köteles gondoskodni. 

4. A Társulás elnöke a szerződések kötésére vonatkozó előírások (kötelezettségvállalás, ellenjegyzés stb.) betartásával köti meg a szerződést az eljárás nyertesével. Amennyiben az eljárás nyertese visszalép - és az eljárást megindító felhívásban ezen kitétel szerepel - akkor a Társulás elnöke jogosult a nyertest követő (második) legkedvezőbb ajánlatot tevővel megkötni a szerződést, amennyiben az összegezésben a második helyezett megjelölésre került.

VII.

A közbeszerzési eljárások alapján megkötött szerződések módosítása és teljesítése
1. A közbeszerzési eljárás alapján megkötött szerződések teljesítését a Társulás elnöke követi nyomon, köteles dokumentálni a szerződés teljesítésére vonatkozó adatokat, ennek keretében köteles ellenőrizni és dokumentálni azon szerződéses kötelezettségek teljesítését, amelyeket a közbeszerzési eljárásban értékelésre kerültek, valamint minden, a szerződésben foglaltaktól eltérő teljesítést, annak okait és - adott esetben - a szerződésszegéssel kapcsolatos igények érvényesítését. A közbeszerzési eljárás alapján megkötött szerződéseket a Társulás honlapján, illetve EKR-ben közzé kell tenni.
2. A szerződések módosításáról hirdetményt kell közzétenni a Kbt. szerinti határidők megtartása mellett. A hirdetmények közzétételéről a Társulás elnöke gondoskodik, amennyiben közbeszerzési szolgáltató működik közre, úgy annak bevonása mellett.

3. A közbeszerzési eljárás alapján megkötött szerződések módosítására csak a Kbt. 141. §-ban meghatározottak szerint van lehetőség.

VIII.
A közbeszerzési eljárások belső ellenőrzése
1. Az ellenőrzés kiterjed az eljárások szabályszerűségére, az elbírálás szempontjainak kiválasztására, és azok érvényesítésére, valamint a szerződések megkötésére, módosítására és teljesítésére. Az ellenőrzést a Társulás belső ellenőrzési rendszerében kell elvégezni.

2. Az ellenőrzésekről készült jelentést a Társulás elnökének meg kell küldeni. Amennyiben a közbeszerzési eljárással kapcsolatban az ajánlatkérővel szemben jogorvoslati eljárás indul, arról köteles a Társulási Tanácsot haladéktalanul tájékoztatni. A tájékoztatási kötelezettség érvényes abban az esetben is, ha az ajánlatkérő indítja a jogorvoslati eljárást.

XI.
Egyéb rendelkezések
1. A Társulás Elnöke a Társulási Tanács munkatervében meghatározott időpontban tájékoztatást ad a megelőző év közbeszerzési eljárásairól.

2. A Társulás, valamint a költségvetési szervei adataiban bekövetkezett változásokról – 30 napon belül – értesíteni kell a Közbeszerzési Hatóságot, illetve azokat az EKR-ben haladéktalanul, de legkésőbb olyan időpontban kell rögzíteni, hogy a folyamatban lévő közbeszerzési eljárásban mindig aktuális adatok szerepeljenek.
3. a) A Társulás, mint ajánlatkérő EKR-ben történő regisztrációjával a Társulás Elnöke rendelkezik superuseri jogosultsággal, a Társulás által fenntartott költségvetési szervek esetében pedig az költségvetési szerv vezetője.
b) Az EKR-ben a Társulás és költségvetési szervei, mint ajánlatkérő nevében történő alkalmazásával a Társulás által fenntartott költségvetési szervének erre felhatalmazott munkatársa rendelkezik jogosultsággal.

c) Az EKR-ben a Társulás, és költségvetési szervei, mint ajánlatkérő nevében hozzáférési jogosultság - további személyeknek történő - adásával kapcsolatban a Társulás elnöke valamint a költségvetési szervek vezetői rendelkeznek.

X. 
Záró rendelkezések
Jelen szabályzat a 2026. szeptember 15. napján lép hatályba, rendelkezéseit a hatálybalépést követően megkezdett/folyamatban levő közbeszerzési eljárásokra kell alkalmazni; ezzel egyidejűleg a 2020. szeptember 18. napján kelt szabályzat hatályát veszti. 

Tamási, 2026. szeptember 15.
Porga Ferenc 

1. melléklet 

Összeférhetetlenségi és titoktartási nyilatkozat

közbeszerzési eljárás előkészítése/bírálata/eljárást lezáró döntése
 tekintetében
Ajánlatkérő megnevezése: 

Közbeszerzési eljárás megnevezése, tárgya: 

Közbeszerzési eljárás típusa, eljárási rendje: 

Nyilatkozó személy 

családi és utóneve: 

születési dátuma: 

szervezetben betöltött szerepe, beosztása
: 

közbeszerzési eljárásban betöltött szerepe
:

Alulírott nyilatkozom, hogy a közbeszerzésekről szóló 2015. évi CXLIII. törvény (továbbiakban: Kbt.) 25. § szerinti összeférhetetlenségi szabályokat
 megismertem, az ajánlatkérő erre vonatkozó írásbeli tájékoztatását megkaptam és megismertem, és ennek tudatában teszem meg jelen nyilatkozatot. 

Tudomásom szerint velem szemben 

- a Kbt. 25. § szerinti valamely összeférhetetlenség: 

fennáll/nem áll fenn

o amennyiben az összeférhetetlenség fennáll, annak oka:
 ……………………. 

- olyan körülmény, mely összeférhetetlenséget eredményezhet (kockázat
): 

fennáll/nem áll fenn

o amennyiben ilyen kockázat ismert, az a következő: ………………………………… 

Kijelentem és vállalom, hogy amennyiben a Kbt. 25. § szerinti összeférhetetlenségi helyzet vagy annak kockázata velem szemben jelen nyilatkozat megtételét követően felmerül, azt az összeférhetetlenségi helyzet felmerülését követően haladéktalanul jelezni fogom írásban. Továbbá vállalom, hogy az összeférhetetlenségi helyzet feltárásában és orvoslásában az ajánlatkérővel együttműködök, vele minden szükséges információt megosztok. 

Kijelentem továbbá, hogy a tudomásomra jutott információkat, adatokat, különösen a Kbt. 44. § szerinti üzleti titokkal érintett iratokat bizalmasan kezelem, azokat sem a közbeszerzési eljárás befejezése előtt, sem azt követően jogosulatlan személy tudomására nem hozom. 

Tudomásul veszem, hogy mint az ajánlatkérő által az eljárásba bevont személy, a közbeszerzési dokumentumokkal kapcsolatosan tájékoztatást arra nem jogosult személynek írásban, telefonon, vagy szóban sem adhatok. 

Kelt: 

……………………………………

2. melléklet 

Érdekeltségi nyilatkozat
Alulírott nyilatkozom, hogy a közbeszerzésekről szóló 2015. évi CXLIII. törvény (továbbiakban: Kbt.) 25. § szerinti összeférhetetlenségi/érdekeltségi szabályokat megismertem az ajánlatkérő erre vonatkozó írásbeli tájékoztatását megkaptam és megismertem, és ennek tudatában teszem meg jelen nyilatkozatot. 

Nyilatkozó személy 

családi és utóneve: …………………………………………………………….. 

születési dátuma: ………………………………………………………………. 

szervezetben betöltött szerepe, beosztása: …………………………………… 

Alulírott nyilatkozom, hogy közbeszerzésekről szóló 2015. évi CXLIII törvény (a továbbiakban: Kbt.) 25. §-a alapján jelen nyilatkozat megtételének időpontjában rendelkezésemre álló információk és legjobb tudomásom szerint közvetve vagy közvetlenül az alábbi pénzügyi, gazdasági vagy egyéb személyes érdekeltséggel rendelkezem. 

I. Közvetlen (saját) érdekeltségek: 
Jelenlegi munkahelyem, munkaköröm 

az ajánlatkérőnél: ……………………………………. 

az ajánlatkérőn kívüli szervezet(ek)nél: ……………………………………. 

Korábbi munkahelyem, munkaköröm, amennyiben a fentiektől eltérő (amennyiben indokolt) 

munkahely, munkakör megnevezése: ………………………………………... 

Gazdasági szereplőben fennálló érdekeltségeim

	Gazdasági szereplő neve 
	Gazdasági szereplő székhelye 
	Gazdasági szereplő adószáma 
	Érdekeltségem


	
	
	
	

	
	
	
	


Egyéb személyes érdekeltségeim
 

A fentieken túl személyemet illetően az alábbi személyes érdekeltségnek minősülő körülmények állnak fenn (a jelleg, és az érdekeltség körülményeinek ismertetése, amennyiben releváns): ………………………………………………………………………… 

II. Közvetett (hozzátartozói) érdekeltségek
: 
1. Hozzátartozóm

neve: ………………………………………………………. 

születési dátuma: …………………………………………. 

hozzátartozói minőség megjelölése: ……………………. 

a) jelenlegi munkahelye, munkaköre: …………………………………….. 

b) gazdasági társaságban fennálló érdekeltsége: 

	Gazdasági szereplő neve 
	Gazdasági szereplő székhelye 
	Gazdasági szereplő adószáma 
	Érdekeltségem


	
	
	
	

	
	
	
	


2. Hozzátartozóm

neve: ………………………………………………………. 

születési dátuma: …………………………………………. 

hozzátartozói minőség megjelölése: ……………………. 

a) jelenlegi munkahelye, munkaköre: …………………………………….. 

b) gazdasági társaságban fennálló érdekeltsége: 

	Gazdasági szereplő neve 
	Gazdasági szereplő székhelye 
	Gazdasági szereplő adószáma 
	Érdekeltségem


	
	
	
	

	
	
	
	


3. Hozzátartozóm

neve: ………………………………………………………. 

születési dátuma: …………………………………………. 

hozzátartozói minőség megjelölése: ……………………. 

a) jelenlegi munkahelye, munkaköre: …………………………………….. 

b) gazdasági társaságban fennálló érdekeltsége: 

	Gazdasági szereplő neve 
	Gazdasági szereplő székhelye 
	Gazdasági szereplő adószáma 
	Érdekeltségem


	
	
	
	

	
	
	
	


4. Hozzátartozóm

neve: ………………………………………………………. 

születési dátuma: …………………………………………. 

hozzátartozói minőség megjelölése: ……………………. 

a) jelenlegi munkahelye, munkaköre: …………………………………….. 

b) gazdasági társaságban fennálló érdekeltsége: 

	Gazdasági szereplő neve 
	Gazdasági szereplő székhelye 
	Gazdasági szereplő adószáma 
	Érdekeltségem


	
	
	
	

	
	
	
	


Kijelentem és vállalom, hogy amennyiben a fenti érdekeltségekben a jelen nyilatkozat megtételét követően változás felmerül, azt a változás felmerülését követően haladéktalanul jelezni fogom írásban.

Kelt: ……………………… 

……………………………………

aláírás
� A nem kívánt rész törlendő!


� Például a kinevezési okmány, munkaköri leírás szerinti. (pl. közbeszerzési ügyintéző, jogi tanácsadó, műszaki osztályvezető, stb.)


� Például bírálóbizottsági tag; jogi, pénzügyi, közbeszerzési, közbeszerzés tárgya szerinti szakértelmet biztosító személy; felelős akkreditált közbeszerzési szaktanácsadó, állami közbeszerzési szaktanácsadó, döntéshozó, stb.


� Kbt. 25. § (2) Az ajánlatkérő nevében eljáró és az ajánlatkérő által az eljárással vagy annak előkészítésével kapcsolatos tevékenységbe bevont személy írásban köteles nyilatkozni arról, hogy vele szemben fennáll-e bármely olyan körülmény, amely az e § szerinti összeférhetetlenséget eredményezhet. Ha e személy a közbeszerzési eljáráshoz kapcsolódó több folyamatban (eljárás előkészítése, ajánlatok és részvételi jelentkezések bírálata, a közbeszerzési eljárás eredményéről szóló döntés meghozatala) is részt vesz, az érintett személynek a nyilatkozatot valamennyi folyamathoz kapcsolódóan meg kell tennie. Ha az összeférhetetlenség vagy annak kockázata a nyilatkozat megtételét követően merül fel, az érintett személy köteles ezt haladéktalanul bejelenteni az ajánlatkérő részére. 


(3) Ha a (2) bekezdés szerinti cselekmények vagy bármely más forrásból származó információ alapján felmerül az összeférhetetlenség kockázata, az ajánlatkérő köteles megvizsgálni az összeférhetetlenség fennállását. 


(4) Összeférhetetlenség áll fenn akkor, ha az ajánlatkérő részéről az eljárással vagy annak előkészítésével kapcsolatos tevékenységbe bevont vagy az eljárás eredményét befolyásolni képes személy – ide értve a közbeszerzési szolgáltatót, valamint az általa foglalkoztatottakat is – közvetve vagy közvetlenül olyan pénzügyi, gazdasági vagy egyéb személyes érdekeltséggel rendelkezik, amely úgy tekinthető, hogy befolyásolja funkcióinak pártatlan és tárgyilagos gyakorlását. 


(5) Vélelmezni kell, hogy fennáll a (4) bekezdés szerinti összeférhetetlenség, ha a (4) bekezdés szerinti személy 


a) a közbeszerzési eljárásban ajánlattevőként, részvételre jelentkezőként, alvállalkozóként részt vesz vagy az alkalmasság igazolásában részt vesz;


b) a közbeszerzési eljárásban ajánlattevőként, részvételre jelentkezőként, alvállalkozóként vagy az alkalmasság igazolásában részt vevő szervezetként részt vevő gazdasági szereplő tagja, vezető tisztségviselője, felügyelőbizottságának tagja, cégvezetője, alkalmazottja vagy �HYPERLINK "https://njt.jog.gov.hu/jogszabaly/2017-53-00-00"��Pmt.� szerinti tényleges tulajdonosa; vagy


c) az a) vagy a b) pontban meghatározott személyek hozzátartozója.


� A megfelelő rész aláhúzandó! Az összeférhetetlenségre az érdekeltségi nyilatkozatban foglalt információkra tekintettel szükséges nyilatkozni, beleértve a hozzátartozókra vonatkozó információkat is. Az összeférhetetlenség „nem áll fenn” abban az esetben választható, ha sem a nyilatkozatot tevőnek, sem a hozzátartozóinak nem áll fenn semmilyen érdekeltsége a tárgyi közbeszerzési eljárással kapcsolatban és a Kbt. 25. §-a szerinti összeférhetetlenség más körülmények miatt sem áll fenn.


� Az összeférhetetlenség okát az érdekeltségi nyilatkozatban írottakkal azonos módon kell feltüntetni. Amennyiben a nyilatkozó nem biztos abban, hogy az adott érdekeltség (saját vagy hozzátartozói) valóban összeférhetetlenséget eredményez, akkor a következő (kockázatokra) vonatkozó pontban szükséges az adott információt feltüntetni.


� Például kockázatnak tekinthető: ha az ajánlatkérő által az eljárás előkészítésébe, lebonyolításába bevont személy üzleti érdekeltséget kíván szerezni egy, a beszerzés tárgya szerinti piacon működő gazdasági szereplőben, de ez még ténylegesen nem történt meg; ha az adott helyzet még nem áll fenn, de a közeljövőben nagy valószínűséggel bekövetkezhet; ha vannak olyan körülmények, amelyeket mások kifogásolhatnak, mint összeférhetetlenséget; a hozzátartozók korábbi munkakapcsolatai.


� A megfelelő rész aláhúzandó!


� Pl. tag, tulajdonos, képviselő, felügyelőbizottsági tag, stb.


� Egyéb személyes érdekeltségnek minősül minden olyan kapcsolat a nyilatkozó személy részéről, amely befolyásolja a nyilatkozó személy funkcióinak pártatlan és tárgyilagos gyakorlását.


� Ptk. 8:1. § (1) bekezdés 1. és 2. pontja szerinti összes ismert hozzátartozó feltüntetése szükséges, amennyiben adott hozzátartozóval nem tartja a kapcsolatot, ezért a kért információk megadására nincs mód, kérjük ezt is jelezni. 


Ptk. 8:1. § (1) bekezdés 1. közeli hozzátartozó: a házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő és a testvér; 


Ptk. 8:1. § (1) bekezdés 2. hozzátartozó: a közeli hozzátartozó, az élettárs, az egyeneságbeli rokon házastársa, a házastárs egyeneságbeli rokona és testvére, és a testvér házastársa  


� A hozzátartozók számának függvényében bővíthető a nyilatkozat ezen rész tetszőleges számú megismétlésével.


� Pl. tag, tulajdonos, képviselő, felügyelőbizottsági tag, stb.


� Pl. tag, tulajdonos, képviselő, felügyelőbizottsági tag, stb.


� Pl. tag, tulajdonos, képviselő, felügyelőbizottsági tag, stb.


� Pl. tag, tulajdonos, képviselő, felügyelőbizottsági tag, stb.





